text: Problemer med køreledninger: Her bliver der sat togbusser ind
  09 maj 2018 kl. 12.28
  Problemer med køreledninger mellem Esbjerg og Lunderskov betyder togbusser på flere strækninger.
  En fejl på en køreledning mellem Esbjerg og Lunderskov betyder, at der bliver indsat togbusser i stedet for intercitytogene mellem Kolding og Esbjerg.
  Der bliver også indsat togbusser mellem Fredericia og Esbjerg i stedet for regionaletogene, der normalt kører mellem Aarhus og Esbjerg.
  Det skriver DSB på sin trafikinformation.
  Reparationsarbejdet vil vare resten af onsdag og muligvis længere tid.
  DSB opdaterer løbende på situationen og togbusserne her.
  Togbusserne kører fra:
  Fredericia: Udgang Vest, modsat forhal
  Taulov: Forpladsen ved stationen
  Kolding: Banegårdspladsen ved Saxildhus
  Lunderskov: Busstationen for enden af stationsbygningen.
  Vejen: Forpladsen ved stationen
  Brørup: Forpladsen ved stationen
  Holsted: Busholdepladsen i forlængelse af stationsbygningen
  Gørding: Forpladsen ved stationen
  Bramming: Busgaden mellem spor og stationen
  Esbjerg:Forpladsen ved stationsbygningen modsatte ende af bybusserne
  